**Kisbér Város Polgármestere**

**ELŐTERJESZTÉS**

Kisbér Város Önkormányzat Képviselő-testülete

**2025. július 28-ai rendkívüli** ülésére

Tárgy: energiamegtakarítási intézkedési terv és éves felülvizsgálat

**Tisztelt Képviselő-testület!**

Az energiahatékonyságról szóló 2015. évi LVII. törvény 11/A. § alapján a közintézményi tulajdonban és használatban álló, közfeladat ellátását szolgáló épület vagy épületrész üzemeltetéséért és fenntartásáért felelős szervezet vezetője energiamegtakarítási intézkedési tervet köteles készíteni, amit fel kell tölteni a Nemzeti Energetikusi Hálózat által üzemeltetett online felületre. E mellett a felületre fel kell tölteni az energiafogyasztási adatokat, éves jelentést és az épületre vonatkozó adatokat és azokat folyamatosan karban kell tartani, a változásokat követni kell.

A feladat két részből áll, egyrészt energiamegtakarítási intézkedési tervet (EMIT) kell készíteni, másrészt online felületre fel kell tölteni (EMIS) és kezelni. A megkeresett vállalkozások mind a két feladat ellátására adtak ajánlatot, az ajánlatokat összességében kell nézni, mert a két feladat ellátására egy céget célszerű megbízni.

Számításaink szerint 16 db olyan épületünk van, melyet érint ezen kötelezettség. Ennek száma a vállalkozó kiválasztása és szakértői vizsgálata alapján változhat. Az ajánlatok összehasonlíthatósága érdekében ezen számmal számoltunk.

|  |  |  |  |  |  |  |
| --- | --- | --- | --- | --- | --- | --- |
| **AJÁNLATADÓ** | **EMIT** | | **EMIS feltöltés** | | **MINDÖSSZESEN** | **EMIS kezelés** |
| **db ár** | **összesen** | **db ár** | **összesen** |
| **Always Solution Kft.** | 45.000,- Ft. / épület | 720.000,- Ft. | 40.000,- Ft. / épület | 640.000,- Ft. | 1.360.000,- Ft. | feltöltés díjába |
| **OLC System Kft.** | 152.400,- Ft. / épület | 2.438.400,- Ft. | - | 298.450,- Ft. | 2.736.850,- Ft. | 82.550,- Ft./hó |
| **Puklér Géza ev.** | intézményenként egyedi ár | 7.430.000,- Ft. | - | kezelésbe a díja | 7.430.000,- Ft. | 200.000,- Ft./hó |

bruttó árak

A mindösszesen oszlop mellett díjként jelenik még meg az EMIS kezelés oszlopban szereplő díj havi szinten.

Az ajánlatadókkal egyeztettünk, ugyanazon dologról beszélünk, mindenki teljeskörűen ellátná a feladatot, csak mindenki másként bontja és sorolja, díjjazza az egyes tételeket.

Kérem, hogy a beérkezett ajánlatok alapján szíveskedjenek céget választani az energetikai intézkedési terv elkészítésére és az online felületre történő feltöltésére és kezelésére.

A feladat ellátásának fedezetét a 2025. évi költségvetés általános tartalék sora terhére tudjuk biztosítani.

Kisbér, 2025. július 25.

Sinkovicz Zoltán s.k. Pápai Mónika s.k.

polgármester referens

**Határozati javaslat:**

Kisbér Város Önkormányzat Képviselő-testülete

……………………..-t bízza meg az energiahatékonyságról szóló 2015. évi LVII. törvény szerinti energiamegtakarítási intézkedési tervek elkészítésével, online felületre történő feltöltésével és a felület kezelésével az ajánlatában szereplő díjon az alábbiak szerint:

energiamegtakarítási intézkedési terv készítése: Ft.

EMIS feltöltés és kezelés: Ft.

utasítja a Kisbéri Közös Önkormányzati Hivatalt a fenti feltételeket tartalmazó szerződés előkészítésére és felhatalmazza a város polgármesterét annak aláírására.

a feladatellátás fedezetét a 2025. évi költségvetés általános tartalék sora terhére biztosítja.

**Határidő:** azonnal

**Felelős:** Sinkovicz Zoltán polgármester

Dr. Pápai Tamás jegyző